open-index/open-wikipedia-markdown huggingface dataset:
Dixi

**Dixi** oli saksalaisen, Eisenachissa sijainneen Fahrzeugfabrich Eisenachin, sittemmin Dixi-Werke AG:n vuosina 1904–1928 valmistama automerkki.

Fahrzeugfabrik Eisenach oli aloittanut Wartburg-merkkisten autojen valmistuksen vuonna 1898. Vuonna 1904 autojen merkiksi tuli Dixi, mikä tarkoittaa sananmukaisesti ”olen puhunut”. Ensimmäiset Dixi-mallit olivat S12, jossa oli akseliveto, sekä ketjuvetoinen T17. Näiden jälkeen esiteltiin vielä lukuisia muita malleja ennen ensimmäisen maailmansodan puhkeamista. Autoista tuli suosittuja, sillä ne olivat vankkarakenteisia ja hyvin viimeisteltyjä. Britanniassa autot myytiin nimellä Leander ja Ranskassa Regina-nimisinä. Vuonna 1914 esiteltiin pienikokoinen malli B1, jossa oli 14-hevosvoimainen 1&nbsp;320-kuutioinen moottori. Tätä mallia valmistettiin vielä sodan jälkeenkin.

Vuonna 1922 yritys joutui rautatievaunuja valmistaneen Gothaer Waggonfabrikin haltuun. Dixit menestyivät erinomaisesti AVUS-moottoriradalla vuonna 1922 järjestetyissä kilpa-ajoissa ottaen ensimmäisen, toisen ja neljännen sijan. Vuonna 1927 valmistettiin muutamia kuusisylinterisellä, 60-hevosvoimaisella moottorilla varustettuja malleja. Seuraavana vuonna autoissa oli 40-hevosvoimainen, kuusisylinterinen moottori, joka oli sama kuin Cykloneissa.

Viimeinen Dixi-niminen auto oli 15-hevosvoimainen Austin Sevenin lisenssillä valmistettu malli. Aluksi se oli saatavana pelkästään roadsterina, mutta myöhemmin valikoimaan lisättiin myös kaksi- ja nelipaikkaiset muunnelmat. Luotettavasta autosta tuli pian erittäin suosittu kotimarkkinoillaan. Vuoden 1928 lopulla BMW osti Dixin tehtaat ja jatkoi mallin tuotantoa nimellä BMW-Dixi.

## Lähteet

## Aiheesta muualla
Alla Džiojeva

**Allæ Džioty** (, , s. 1949) on eteläossetialainen poliitikko, joka toimi opetusministerinä 2002–2008. Hän otti osaa vuoden 2011 presidentinvaaleihin, joiden tuloksen korkein oikeus mitätöi.

Džioty opiskeli Odessan yliopistossa ja opetti Tskhinvalissa venäjän kieltä ja kirjallisuutta ja toimi koulun rehtorina.

Džioty tuki Eduard Kokoitya, joka nimitti hänet opetusministeriksi 2002. Kokoity erotti hänet 2008, minkä jälkeen häntä vastaan nostettiin syytteitä ja hänet asetettiin kotiarestiin.

## Etelä-Ossetian vuoden 2011 presidentinvaalit

Džioty asettui presidenttiehdokkaaksi vuoden 2011 vaaleihin. Ensimmäisellä 13. marraskuuta kierroksella hän sai 25,37 % äänistä ja hätätilaministeri Anatoli Bibyly 25,44 %. Toisella kierroksella 27. marraskuuta Džioty sai 58,9 % äänistä.

Virallisia tuloksia ei julkaistu, koska vaalien jälkeen hallitseva Yhtenäisyys-puolue syytti Džiotya äänestäjien pelottelusta ja äänten ostamisesta. Etelä-Ossetian korkein oikeus päätti kahden päivän päästä peruuttaa vaalien tuloksen, ja määräsi uudet vaalit maaliskuun 25. päivälle. Päätöksen jälkeen Tskhinvalissa oli mielenosoituksia. Väistyvä presidentti Eduard Kokoity erotti ennen kautensa päättymistä korkeimman oikeuden presidentin ja yleisen syyttäjän, mutta parlamentti kumosi tämän.

Džioty ilmoitti boikotoivansa laittomina pitämiään uusia vaaleja ja vaati virkaatekevää presidenttiä Vadim Brovtsevia luovuttamaan vallan hänelle.

9. helmikuuta 2012 Etelä-Ossetian poliisi haki Džiotya kuulusteluihin, jolloin hän sai sairauskohtauksen ja joutui sairaalaan. Venäläinen iltapäivälehti Life News kertoi Džiotyn kollegoiden kertoneen, että naamioituneet miehet pahoinpitelivät hänet. Maan sisäministeri kielsi tämän.

Bibyly ilmoitti helmikuussa, ettei ota osaa uuteen vaaliin.

## Lähteet
Horisontti (täsmennyssivu)

**Horisontti** tarkoittaa muun muassa seuraavia asioita:

* horisontti, raja, jossa taivas ja maanpinta näyttävät kohtaavan
* horisontti, geologinen horisontti, maannoksen kerros
* horisontti, arkeologiassa ajanjakso, jonka aikana sama arkeologinen vaihe näkyy laajalla alueella
* horisonttijärjestelmä, tähtitieteessä käytetty koordinaatisto
* horisonttirengas, haloilmiö, jossa valkea rengas kiertää taivaankantta horisontin suuntaisesti
* kosmologinen horisontti, raja, jota kaukaisempaa tapahtumaa ei maailmankaikkeuden laajenemisen vuoksi voi koskaan havaita
* hiukkashorisontti, raja, jota kauempaa mikään hiukkanen ei ole voinut saapua havaitsijalle havaittavaksi
* tapahtumahorisontti, mustaa aukkoa ympäröivä rajapinta
* Horisontti, asuinkäyttöön tarkoitettu tornitalo Jyväskylässä
* Horisontti, toimistokäyttöön tarkoitettu tornitalo Helsingissä
Knopfler

**Knopfler** voi viitata seuraaviin henkilöihin:
* Mark Knopfler (s. 1949), skotlantilainen muusikko ja yksi Dire Straits -yhtyeen perustajista
* David Knopfler (s. 1952), skotlantilainen muusikko ja yksi Dire Straits -yhtyeen perustajista
HMS Attack (1911)

**HMS Attack** (viirinumerot H14 (6.12.1914–1.9.1915) ja H86) oli Britannian kuninkaallisen laivaston Acheron-luokan hävittäjä.

## Valmistus

Alus tilattiin vuosien 1910–1911 laivasto-ohjelmassa Yarrow and Companyltä Scotstounista, missä köli laskettiin 10. syyskuuta 1910 telakkanumerolla 1297. Alus laskettiin vesille 12. joulukuuta 1911 ja valmistui toukokuussa 1912.

## Palvelus
Palvelukseen otettaessa alus liitettiin 1. hävittäjälaivueeseen, jonka mukana se liitettiin 1914 Suureen laivastoon ensimmäisen maailmansodan alkaessa. Alus osallistui 28. elokuuta 1914 laivueensa mukana Helgolandin taisteluun *[[HMS Fearless (1912)|HMS Fearlessin]]* alaisuudessa ja *[[HMS Aurora (1913)|HMS Auroran]]* johdolla 24. tammikuuta 1915 Doggermatalikon taisteluun, jossa se oli vara-amiraali David Beattyn lippulaivana hetken taisteluristeilijä *[[HMS Lion (1910)|HMS Lionin]]* vaurioiduttua ja ennen vara-amiraalin siirtymistä *[[HMS Princess Royal (1911)|HMS Princess Royalille]]*. Alus osallistui laivueensa mukana Skagerrakin taisteluun 31. toukokuuta 1916.

Alus osallistui 10. maaliskuuta 1915 *[[HMS Acheron (1911)|HMS Acheronin]]* ja *[[HMS Ariel (1911)|HMS Arielin]]* kanssa Saksan keisarikunnan laivaston sukellusveneen *[[SM U-12]]* upottamiseen. Alus siirrettiin 1917 3. taistelulaivalaivueen mukana Välimerelle.

Saksan keisarikunnan laivaston sukellusvene *[[SM UC-34]]* torpedoi 30. joulukuuta 1917 Aleksandrian edustalla joukkojenkuljetusalus *SS Aragonin*, jolloin *Attack* ja aseistettu troolari *[[HMS Points Castle]]* pelastivat uppoavalta alukselta eloonjääneitä. *Attackiin* osui joko toinen torpedo tai sitten se ajoi miinaan, joka upotti aluksen vieden mukanaan 10 miestä.

  
## Lähteet
*
*
*

### Viitteet
George Friedman

**George Friedman** on yhdysvaltalainen yhteiskuntatieteilijä ja tiedusteluyhtiö Stratforin perustaja. 

Unkarissa syntyneen Friedmanin vanhemmat selviytyivät toisen maailmansodan juutalaisvainoista, ja perhe pakeni Yhdysvaltoihin 1950-luvun alussa Itävallan kautta. Hänen isänsä oli syntynyt silloisen Ukrainan alueella 1912. Friedman vietti lapsuutensa New Yorkissa. Hän suoritti bachelortutkinnon City University of New Yorkin City Collegessa ja on väitellyt tohtoriksi Cornellin yliopistosta. Hän toimi 20 vuotta opettajana Dickinsonin Collegessa Pennsylvaniassa.

## Lähteet
My Everything

**My Everything** *(DBR 005)* on suomalaisen rockyhtye Superchristin single joka julkaistiin Suomessa 4. toukokuuta 2006. Se oli yhtyeen ensimmäisen studioalbumin, *[[Colorgun]]in*, kolmas single. Yhtyeen laulaja-kitaristi Mikko Lohenoja nauhoitti My Everythingin, kuten yhtä kappaletta lukuun ottamatta muutkin *Colorgunin* kappaleet, Barbiewire-studiolla eli yhtyeen silloisella treenikämpällä Helsingin Kaapelitehtaalla.

Singlen toisena raitana on yhtyeen *[[Colorgun]]* -albumin kiertueelta Tavastia-klubin keikalta 5. tammikuuta 2006 taltioitu versio ainoastaan omakustannekasetilla *[[Rockisdead.com]]* julkaistusta kappaleesta *[[MTV Is All You Need]]*. Kappale oli aikoinaan myös sovitettu jamipohjalta yhtyeen keikalla Tavastia-klubilla päivälleen viisi vuotta aiemmin. Singlen CD-painoksella on mukana CD-ROM -raitana lyhennetty 20 minuutin versio monikamerakuvalla tallennetusta kokopitkästä *[[BEHOLD! Superchrist Live Explosion!]]* (2006) -livetaltioinnista samaiselta Tavastia-klubin keikalta. Tallenteella esiintyy vierailevana laulajana Sydän, sydän -yhtyeen Tuomas Skopa.

*My Everything* on Superchristin yksi tunnetuimmista kappaleista. Singlestä tehtiin CD-painos kauppoihin, ja se sijoittui julkaisuviikollaan toukokuussa 2006 Suomen virallisen singlelistan sijalle 11.

## Kappaleet
#
#

CD-painoksella olevan CD-ROM -videoraidan *[[BEHOLD! Superchrist Live Explosion!]]* (lyhyt versio) kappaleet:
#
#
#
#
#

## Kokoonpano
*Mikko Lohenoja - laulu, kitara
*Minttu Muranen - basso
*Lassi Jokinen - rummut
*Tuomas Skopa - laulu CD-singlen CD-ROM -raidan kappaleessa 3

## Musiikkivideo
*My Everything* -kappaleen musiikkivideon on ohjannut ja leikannut yhtyeen laulaja-kitaristi Mikko Lohenoja. Video hyödyntää materiaalinaan ainoastaan erilaisia kuvapankkien kuvitusvideoita joko sellaisenaan tai useina päällekkäisinä Chroma key -kollaaseina, ja yhtye ei esiinny itse lainkaan kuvissa.

## Lähteet

## Aiheesta muualla
* Single Spotify-musiikkipalvelussa
* Musiikkivideo YouTube-palvelussa
* *[[Colorgun]]* -albumi Wikipediassa
* Superchrist Wikipediassa
* Superchristin kotisivut
Klingberg

**Klingberg** voi viitata seuraaviin henkilöihin:
* Carl Klingberg (s. 1991), ruotsalainen jääkiekkoilija
* John Klingberg (s. 1992), ruotsalainen jääkiekkopuolustaja
* Kimi Klingberg (s. 1976), suomalainen koripalloilija
Klingenberg

**Klingenberg** on muun muassa seuraavien henkilöiden sukunimi:

* Emma Klingenberg (s. 1992), tanskalainen suunnistaja
* Henrik Klingenberg (s. 1978), suomalainen Sonata Arctican kosketinsoittaja
* Malin Klingenberg (s. 1969), suomalainen lastenkirjailija
* Meghan Klingenberg (s. 1988), yhdysvaltalainen jalkapalloilija
Kaipala

**Kaipala** () on kylä Leningradin alueen Jaaman piirin Ahokylän kunnassa. Se sijaitsee Sumajoen varrella viisi kilometriä Ahokylästä luoteeseen. 2000-luvun alussa kylässä oli 75 asukasta.

Sumajoen rannalla kaksi kilometriä Kaipalasta luoteeseen on sijainnut novgorodilaisten 1100-luvulla rakentama maavallin ja kaivannon suojaama muinaislinna. Sen sisällä tehdyissä kaivauksissa on löydetty asuin- ja talousrakennusten jäänteitä, merkkejä raudantuotannosta, metalliesineitä, koruja ja slaavilaisperäisten saviastioiden kappaleita. Linnoitus tuhoutui ilmeisesti vuosina 1240–1241, jolloin Saksalainen ritarikunta hyökkäsi alueelle.

Vuonna 1500 Kaipalan kylä kuului Novgorodin Vatjan viidenneksen Kaprion kihlakunnan Ratsinan pogostaan. Jo tuolloin siellä sijaitsi läänitystilallisen hovi, joka on merkitty myös 1600-luvun ruotsalaisajan karttoihin. Vuonna 1796 Paavali I lahjoitti Kaipalan kartanon paroni Rotkirchille. Siitä on säilynyt uudelleen rakennettu päärakennus ja osa puistoa. Kaipalassa on myös puisen tsasounan (mahdollisesti vuosina 1713–1714 rakennetun entisen kirkon) raunio. Kattilan vatjalaisalueen lähellä sijainneen kylän asukkaat olivat venäläisiä.

Inkerissä on ollut myös kaksi muuta *Kaibolovo*-nimistä kylää, toinen Kurkolanniemellä Kosemkinassa (suom. *Kaipaala*) ja toinen Liissilän seurakunnassa (suom. *Kaipala* tai *Kaipola*).

## Lähteet
Kaibolovo

**Kaibolovo** tarkoittaa seuraavia asioita:

* Kaipaala (ven. *Kaibolovo*), entinen kylä Leningradin alueen Jaaman piirin Laukaansuun kunnassa
* Kaipala (ven. *Kaibolovo*), kylä Leningradin alueen Jaaman piirin Ahokylän kunnassa
* Kaipala tai Kaipola (ven. *Kaibolovo*), kylä entisessä Liissilän seurakunnassa
Poolopaita

**Poolopaita** (eng. mm. *turtle neck* tai *rollneck*) on korkeakauluksinen paita. Kaulus voidaan pitää joko kaksin kerroin tai avata auki suojaamaan kaulaa. Paidan suomenkielinen nimi voi aiheuttaa sekaannusta, sillä englanniksi *polo shirt* (’poolopaita’) viittaa muun muassa tenniksessä käytettyihin pikeepaitoihin. 

Tiedosto:Col roulé, porté plié.jpg|Poolopaita miehellä: kaulus kaksin kerroin.
Tiedosto:Col roulé, porté non plié.JPG|Poolopaita naisella: kaulus yksin kerroin.


## Lähteet

## Aiheesta muualla

* Ville Raivio: Pitkäkaulaisen älymystön tavaramerkkipaita. Taloussanomat 14.7.2013.
Lullu Woldstedt-Buch

**Julia Olga Maria (Lullu) Woldstedt-Buch** (4. tammikuuta 1883 Pietari – 7. tammikuuta 1965 Helsinki) oli suomalainen opettaja ja ruotsin kielellä kirjoittanut kirjailija.

Woldstedt-Buchin vanhemmat olivat Fredrik Vilhelm Woldstedt ja Aina Helena Tawaststjerna. Hän oli naimisissa Hans Robert Viktor Buchin kanssa.

Woldstedt-Buch valmistui 1899 Privata svenska fruntimmerskolanista. Hän opiskeli 1893–1901 Helsingin orkesterikoulussa ja suoritti 1907 laulunopettajatutkinnon sekä kävi 1912–1913 ruotsalaisen alakoulunopettajaseminaarin. Woldstedt-Buch toimi kansakoulun- ja laulunopettajana. Hän oli ''Tidning för Musik'' -lehden toimitussihteeri 1913–1916 ja toimi ''Dagens Press''- ja *[[Hufvudstadsbladet]]*-lehtien kirjeenvaihtajana. Woldstedt-Buch perusti 1927 ruotsinkielisen *Skolteatern*-teatterin ja johti sitä vuoteen 1929 saakka.

## Teoksia
* *En drömmare*. Söderström, Helsingfors 1910
* *Hafvets folk*. Söderström, Helsingfors 1912
* *Nya och gamla Hölmöläsagor* ; illustr. av Kyllikki Wartiovaara-Malin ; övers. av L. Woldstedt-Buch. Konstnärliga förlagssammanslutningen Lappalainen, Blomqvist, Malin, Helsingfors 1916
* *Den nya dagen* : skådespel i 3 akter. Svenska teatern 1920
* *Fyrljuset* : skådespel i en akt. 1923 (sai 1. palkinnon Svenska folkskolans vänner-yhdistyksen näytelmäkilpailussa 1923) 
* *Handelsmans-Ida* : skådespel i en akt. 1924
* *Tankarnas makt* : hörspel. Radioteatern 1929 (sai 2. palkinnon Yleisradion radiokuunnelmakilpailussa 1929)
* *Bulle och Månprinsessan* : hörspel. 1932 
* *Den ljusa natten* : lustspel i tre akter. Borgåbladets teaterbibliotek 46. Tryckeri- och tidnings, Borgå 1934
* *Maskerad* : hörspel. Radioteatern 1936
* *Landet som är vårt* : roman. Schildt, Helsingfors 1938
* *Egon och sagorna* ; med illustrationer av Harry Henriksson. Förlaget Bro, Åbo 1942
* *Kanske en illusion* : roman. Gemma, Helsingfors 1945 (suomeksi nimellä *Puistohotelli*, Gemma 1945)
* *Krona och klave* : ett allvarligt lustspel i 3 akter. Svenska folkskolans vänner, Helsingfors 1947
* *En vårsommarnatt* : radiohörspel. Radioteatern 1949 (esitettiin suomenkielellä nimellä *Kevätkesän yö*, Radioteatteri 1951)
* *Ungt blod* : radiohörspel. Radioteatern 1949
Nimimerkillä *Nils Borgberg*:
* *En vårsommarnatt*. Schildt, Helsingfors 1937

## Lähteet
* 
* SLS's dramadatabas Daniel
* Geni.com : Julia Olga Maria (Lullu) Woldstedt-Buch
Hijack

**Hijack** on Amon Düül II-yhtyeen studioalbumi vuodelta 1974. Musiikillisesti albumi palasi edellisen albumin pop-voittoisemmasta suuntauksesta enemmän progressiiviseen musiikkiin ottamalla vaikutteita myös muista musiikkigenreistä (esim. folk, klassinen musiikki, funk). 

## Kappaleet

### A-puoli

#"I Can't Wait (Part 1 & 2)" (Meid) - 6:18 
#"Mirror" (Weinzierl) - 4:21 
#"Traveller" (Weinzierl, Knaup, Rogner) - 4:23 
#"You're Not Alone" (Meid) - 6:55 

### B-puoli

#"Explode Like a Star" (Karrer) - 4:00 
#"Da Guadeloop" (Meid, Leopold) - 7:03 
#"Lonely Woman" (Coleman, Karrer) - 4:44 
#"Liquid Whisper" (Rogner, Knaup) - 3:24 
#"Archy The Robot" (Karrer) - 3:30

## Muusikot

*Chris Karrer - akustinen- ja sähkökitara, viulu, soprano saksofoni, laulu
*Renate Knaup-Krötenschwanz - laulu
*Peter Leopold - rummut, perkussiot, akustinen kitara
*Lothar Meid - basso, akustinen kitara, laulu, jousisovitukset
*Falk U. Rogner - syntetisaattori
*John Weinzierl - akustinen- ja sähkökitara

sekä:
 
*Chris Balder - jouset
*Thor Baldursson - kosketinsoittimet
*Bob Chatwin - trumpetti
*Lee Harper - trumpetti
*Hermann Jalowitzki - perkussiot
*Bobby Jones - saksofoni
*Olaf Kübler - huilu, soprano saksofoni
*Rudy Nagora - saksofoni
*Ludwig Popp - puhaltimet
*Wild Willy - harmonikka, perkussiot, laulu
Ruth Dahl

**Ruth Lydia Dahl** (26. marraskuuta 1900 Helsinki – 5. syyskuuta 1966) oli suomalainen toimittaja, näyttelijä ja ruotsin kielellä kirjoittanut kirjailija. Dahl käytti nimimerkkejä *Ruter-dam* ja *Constance*.

Dahlin vanhemmat olivat hovioikeudenneuvos Axel L. Lindgren ja Lydia Finander. Hän pääsi ylioppilaaksi 1918 (Läroverket för gossar och flickor i Helsingfors). Dahl toimi näyttelijänä 1920–1921 Vaasan ruotsalaisessa teaatterissa ja  opiskeli 1921–1923 Ruotsalaisen teatterin oppilaskoulussa. Dahl työskenteli konttoristina 1928–1941 ja oli Nyland-lehden toimitussihteerinä 1941–1944 sekä Aftonposten-lehden toimittajana 1944–1945 sekä Suomen Huolto – Finlands Folkhjälp -järjestön tiedottajana 1946–1951. Hän kirjoitti pakinoita Hufvudstadsbladetiin ja oli Borgåbladet-lehden teatteriarvostelijana.

Ruth Dahl oli naimisissa 1925–1934 Arne Bomanin ja 1935–1960 kirjailija Hjalmar Dahlin kanssa. Ruth Dahlin veli oli kirjailija ja kielitieteilijä Jarl Louhija.

## Teoksia
* *Teaterluft* : roman. Schildt, Helsingfors 1946
* *Ett temperament i moll* : hörspel. Radioteatern 1947
* *Flugan* : Crazy-komedi i 2 akter. Översättning från norskt original och svensk bearbetning av Nanny Westerlund och Ruth Dahl ; textbearbetning ach sångtexter av Bez (Benedict Zilliacus), Boris Grünstein, Cab (Kai Brunila) och Gustaf Laurent. Svenska teatern 1953
* *Teaterfolk* : essäsamling ; 17 fotografier av C.-J. Bremer. Helsingfors 1953 (nimimerkillä *Ruter-dam*)
* *Författarvardag*. Söderström, Helsingfors 1963

## Lähteet
* 
* Östra Nylands hembygdsförfattare : Ruth Dahl
* SLS's dramadatabas Daniel
Arvo Summanen

**Arvo Summanen** (8. tammikuuta 1928 Kivennapa – 29. maaliskuuta 2006 Helsinki) oli suomalainen Brondan vintin taiteilijaryhmään 1950-luvulla kuulunut taidemaalari.

Summanen saapui perheensä mukana evakkona Okeroisiin lähelle Lahtea. Muutettuaan Helsinkiin hän opiskeli Taideteollisessa oppilaitoksessa 1948–1950 ja Taideakatemian koulussa 1951–1954. 
Summanen kuului 1950-luvulla Brondan vintin taiteilijoihin ja hän piti ensimmäiset näyttelynsä 1959. Vuonna 1970 Summanen muutti Meilahteen Villa Furunäsin taiteilijataloon jossa hän asui loppuelämänsä ajan. Summanen sai valtion taiteilijaeläkkeen 1991. 

Viimeisen näyttelynsä Summanen piti 2002, mutta hän jatkoi vaikeasta sairaudesta huolimatta maalaamista viimeisiin elinpäiviinsä saakka.

## Lähteet
* Veikko Nuutinen ja Tytti Soikkeli : Arvo Summasen muistokirjoitus (HS.fi Muistot)
* Kuvataiteilijamatrikkeli : Arvo Summanen
Lasse Marttinen

**Lasse Marttinen** (25. syyskuuta 1926 Helsinki – 28. marraskuuta 2007 Espoo) oli suomalainen Brondan vintin taiteilijaryhmään 1950-luvulla kuulunut taidemaalari.

Marttinen opiskeli Suomen Taideakatemian koulussa 1946–1948 ja Vapaassa Taidekoulussa 1947–1949. Hän oli mukana perustamassa vuosina 1953–1959 toiminutta Brondan vintin taiteilijaryhmää. Marttinen toimi myös muusikkona 1946–1956 ja lavastajana 1955–1960. Hän ohjasi myös taidekerhoja ja perusti 1968 Espoon Taidekoulun jossa hän toimi opettajana.

Marttinen oli 1940-luvulla myös nuortenlehti Kimmon päätoimittajana ja hän piirsi jonkin aikaa kahta lehdessä ilmestynyttä sarjakuvaa (*Kimmo* ja *Janne Jännäri*).

Marttinen maalasi maisemia ja hän teki myös virallisia muotokuvia. Marttisen teoksia on muun muassa Tampereen nykytaiteen museossa, Amos Andersonin taidemuseossa, Oulun taidemuseossa sekä Nelimarkka-museossa.

## Lähteet
* 
* PopuLAARI-blogi 21.1.2008 : Lasse Marttinen (1926–2007)
* Kirjav@ - Kansallisgallerian kirjaston kokoelmatietokanta, Lasse Marttinen
* Suomen taide 1966, Suomen Taiteilijaseura, toim. Erik Enroth et al. Porvoo, Helsinki: WSOY, 1966
* Kansallisgalleria: Marttinen, Lasse 

## Aiheesta muualla
* Lasse Marttisen sivusto ja maalausgalleria
Montgomeryn piirikunta

**Montgomeryn piirikunta** (*Montgomery County*) on usean piirikunnan nimi Yhdysvalloissa:

* Montgomeryn piirikunta, Alabama
* Montgomeryn piirikunta, Arkansas
* Montgomeryn piirikunta, Georgia
* Montgomeryn piirikunta, Illinois
* Montgomeryn piirikunta, Indiana
* Montgomeryn piirikunta, Iowa
* Montgomeryn piirikunta, Kansas
* Montgomeryn piirikunta, Kentucky
* Montgomeryn piirikunta, Maryland
* Montgomeryn piirikunta, Mississippi
* Montgomeryn piirikunta, Missouri
* Montgomeryn piirikunta, New York
* Montgomeryn piirikunta, Ohio
* Montgomeryn piirikunta, Pennsylvania
* Montgomeryn piirikunta, Pohjois-Carolina
* Montgomeryn piirikunta, Tennessee
* Montgomeryn piirikunta, Texas
* Montgomeryn piirikunta, Virginia.
Liberian vaakuna

**Liberian vaakuna** on Liberian tunnus lipun, kansallislaulun ja moton ohella.

Vaakunan kilven purjelaiva ja nouseva Aurinko kuvaavat Liberian syntyä ja vapautettujen orjien tuloa maahan. Kyyhkynen, jolla on nokassaan kirjakäärö on rauhan ja hyvän tahdon vertauskuva. Palmu symboloi hedelmällisyyttä ja sen vieressä olevat aura ja lapio kuvaavat maataloutta.

Vaakunassa on englanninkielinen motto *The love of liberty brought us here* *(Rakkaus vapauteen toi meidät tänne)*. Kilven alapuolella lukee maan virallinen nimi englanniksi.

## Lähteet
Liisa Ottonen

**Lempi Liisa Ottonen** (27. marraskuuta 1901 Uuras Johannes– 27. toukokuuta 1965 Rooma, Italia) oli suomalainen kirjailija.

## Teoksia
* *Suuteleminen on ihanaa!* : 3-näytöksinen hulluttelu. Näytelmäkirjasto n:o 21. Satakunnan kirjateollisuus, Pori 1935
* *Elämän sävel* : näytelmä. 1937
* *Ylioppilaspiikoja* : 3-näytöksinen huvinäytelmä. Näytelmäkirjasto n:o 36. Satakunnan kirjateollisuus, Pori 1937
* *Selvästi todistettu* : kaksinäytöksinen huvinäytelmä. Seuranäytelmiä 435. Karisto 1938
* *Kadonnut viulu* : tyttöromaani. Karisto 1943
* *Hurja tyttö*. Karisto 1946, 2. painos 1948, 3. painos 1962
* *Tervetuloa Roomaan : opaskirja* ; kirj. Kersti Bergroth ja Liisa Ottonen. Karisto 1960

## Lähteet
*
Lennart Svedberg

**Jan Lennart Svedberg** (29. helmikuuta 1944 Östrand &ndash; 30. heinäkuuta 1972 Sörberge) oli ruotsalainen jääkiekkoilija, pelipaikaltaan puolustaja.

Svedberg aloitti uransa Ruotsin 1. sarjassa vuonna 1959 Wifsta/Östrands IF:ssä, jossa hän teki kolmen kauden aikana 13 maalia. Hän teki maajoukkuedebyyttinsä 17-vuotiaana vuonna 1961, jolloin hän pelasi vielä hyökkääjänä ja teki yhden maalin ottelussa Tšekkoslovakiaa vastaan. Svedberg pelasi kaudella 1962&ndash;1963 Grums IK:ssa, josta hän meni Brynäs IF:ään. Tuolloin Brynäsin valmentaja laittoi hänet puolustajaksi, mitä ihmeteltiin ensin, mutta myöhemmin se osoittautui hyväksi ratkaisuksi. Svedberg valittiin Ruotsin liigan tähdistökentälliseen vuonna 1965, ja hän myös pelasi saman vuoden MM-kisoissa, joissa Ruotsi sai pronssia.

Svedberg siirtyi kaudeksi 1965&ndash;1966 Ruotsin toisella sarjatasolla pelanneeseen Mora IK:hon, joka kuitenkin nousi pääsarjaan heti seuraavana vuonna. Svedberg valittiin sarjansa tähdistöjoukkueeseen joka kerta vuosina 1966&ndash;1971, ja oli myös vuoden 1969 MM-kisojen All-Star -kentällisessä. Hän oli voittamassa kyseisistä MM-kisoista hopeaa; Ruotsi hävisi kultamitalin maalierolla. Svedberg oli pelannut myös Grenoblen olympialaisissa 1968, joissa Ruotsi sijoittui neljänneksi. Olympiakisojen jälkeen hänet kutsuttiin PHK TsSKA Moskovan joukkueeseen, jonka kanssa hän harjoitteli ja myös pelasi yhden harjoitusottelun. Hän kuitenkaan ei jatkanut seurassa, vaan meni vuonna 1969 Detroit Red Wingsin harjoitusleirille. Svedberg päätti palata leirin jälkeen takaisin Ruotsiin pelaamaan huolimatta siitä, että häntä pyydettiin jäämään Detroitiin.

Svedberg voitti jälleen MM-mitalin vuoden 1970 kisoissa, joissa Ruotsi sai hopeaa ja Svedberg oli tähdistoketjussa. Samana vuonna IIHF nimesi hänet turnauksen parhaaksi puolustajaksi. Tuohon aikaan Svedberg pelasi seuratasolla Timrå IK:ssa. Svedberg voitti vielä vuonna 1971 MM-pronssia maansa joukkueessa Sveitsissä pidetyistä kisoista.

Svedberg kuoli vuoden 1972 kesällä autokolarissa juuri uransa huipulla. Hän pelasi Ruotsin pääsarjassa yhteensä 229 ottelua, joissa hän teki 72 maalia, ja maajoukkueessa 125 ottelua tehden 16 maalia.

Timrå IK on jäädyttänyt Svedbergin pelinumeron 5.

## Tilastot

## Lähteet
K. W. Silfverberg

**Karl Wiking Silfverberg**, myös **K. V. Silfverberg** ja **K. W. Silfverberg**, (22. maaliskuuta 1883 Joensuu – 14. huhtikuuta 1965 Joensuu) oli suomalainen kirjailija.

Silfverberg tuli ylioppilaaksi Helsingissä 1901. Hän oli Viitasaaren yhteiskoulun rehtori 1908–1909.

## Teokset
Omalla nimellä:
* *Muutamia kasvatus-opillisia mietteitä*, teoksessa *Viitasaaren yhteiskoulu: kertomus lukuvuodelta 1907–1908*. 1908
* *[[Arthur Schopenhauer]] ajattelijana ja ihmisenä*. Otava 1911
* *Die Wirklichkeitsdualismus in seiner konkretesten Gestalt: eine erkenntnistheoretische Begriffsbestimmung*; väitöskirja (Helsingin yliopisto). Helsingfors 1912
* *Siveyden alkeet luonnollisella pohjalla: käsikirja nuorisolle ja opettajille*; mukaelma Jules Payot'n "Moraalin oppikirjasta". Helsinki: Vapaa ajatus, 1916–1917
* *Koulukysymys Suomen sos.-dem nuorisoliiton ohjelmassa: 6 liittokokoukselle*; K. V. Silverbergin ja Hj. Eklundin esittämien alustusten sekä kokouksen päätöksen mukaan toim. Hj. Eklund. Pori: Suomen sos.-dem. nuorisoliitto, 1920
* *Sosialidemokratia ja sosialismi*. Kuopio: Savon Kansa, 1922
Nimellä *K. Silovuori*:
* *Ihmisyyden filosofiaa: esseitä ja runoutta*. Joensuu: Tekijä, 1929
Nimellä *Veikko Säilävä*:
* *Epäluulo*: näytelmä 5 näytöksessä. Helsinki: Tekijä, 1920

## Suomennoksia
* Otto Gaupp: *[[Herbert Spencer]]: kehitysopin filosofi*; tekijän luvalla suomentanut K. W. Silfverberg; suomennoksen tarkastanut Arvi Grotenfelt. Kansanvalistusseuran elämäkertoja 17. Helsinki: Kansanvalistusseura  1911
* Wilhelm Ostwald: *Keksijät ja löytäjät*. Kansanvalistusseuran toimituksia 161. Helsinki: Kansanvalistusseura  1912 
* William James: *Pragmatismi: uusi nimitys eräille vanhoille ajattelutavoille*. Otava 1913
* Carl Ewald: *Morsiusseppele y. m. juttuja ja seikkailuja: kansansatujen mukaan*; tanskankielestä suomentanut K. W. Silfverberg. Kuopio: Suomen sos.-dem. nuorisoliitto, 1919
* Willi Münzenberg: *Sosialistinen nuoriso-internationale*; suomentanut K. W. S. Tampere: Suomen sos.-dem. nuorisoliitto, 1920

## Lähteet
* 

### Viitteet
Lemmingmania

**Lemmingmania** on Amon Düül II-yhtyeen kokoelma-albumi vuosilta 1970-1973. Se julkaistiin vuonna 1974.

## Kappaleet

### A-puoli

#"Archangel's Thunderbird" (Amon Düül II) - 3:30 
#"Light" (Meid) - 3:48 
#"Between The Eyes" (Karrer, Rogner, Weinzierl) - 2:24 
#"Green Bubble Raincoated Man" (Weinzierl) - 5:04 
#"Tables Are Turned" (Karrer, Rogner) - 3:34 

### B-puoli

#"Rattlesnakeplumcake" (Rogner, Weinzierl) - 3:16 
#"All The Years 'Round" (Rogner, Weinzierl, Knaup) - 4:07 
#"Jail-House Frog" (Weinzierl) - 4:54 
#"Burning Sister" (Excerpt from "Soap Shop Rock") (Amon Düül II) - 3:41 
#"Lemmingmania" (Weinzierl) - 3:00

### Gammarock Recordsin CD-painoksessa (2000) lisäksi:

"Phallus Dei" (Amon Düül II) - 20:47


### SPV Revisited Recordsin CD-painoksessa (2006) lisäksi:

"Pig Man"     
"Mozambique"    
"Manana"    
"Ladies Mimikry"      
"All The Years 'Round" (video)
Pim Bouwman

**Pim Bouwman** (s. 30. tammikuuta 1991 Vlissingen, Alankomaat) on alankomaalainen jalkapalloilija, joka edustaa Kyproksen jalkapalloliigassa pelaavaa Enosis Neon Paralimnia. Hän on pelipaikaltaan keskikenttäpelaaja.

Bouwman pelasi NAC Bredan edustusjoukkueessa vuosina 2010–2012, esiintyen kahdesti Eredivisiessä. Hän siirtyi FC Inter Turkuun tammikuussa 2012 kaksivuotisella sopimuksella. Veikkausliigan kaudella 2012 hän pelasi 30 ottelua ja teki niissä viisi maalia.

## Lähteet
Kromisulfaatti

**Kromisulfaatti** eli **kromi(III)sulfaatti** (Cr2(SO4)3) on kromi- ja sulfaatti-ionien muodostama epäorgaaninen ioniyhdiste. Yhdistettä käytetään muun muassa nahan parkituksessa.

## Ominaisuudet ja valmistus
Kromisulfaatti on kidevedettömänä violettia, kiinteää ja vain vähäisessä määrin veteen liukenevaa ainetta. Se kuitenkin liukenee veteen pelkistimien läsnä ollessa. Se esiintyy myös useana eri kidevedellisenä muotona, kuten violettina oktadekahydraattina Cr2(SO4)3 · 18H2O, joka muuntuu vihreäksi pentadekahydraatiksi Cr2(SO4)3 · 15H2O 70&nbsp;°C:n lämpötilassa. Nämä hydraatit liukenevat vedetöntä kromisulfaattia paremmin veteen. Kun kromisulfaatin vesiliuoksia kuumennetaan, muodostuu sulfaattokromi(III)komplekseja, esimerkiksi [Cr(SO4)(H2O)]+. Hydrolyysin seurauksena voi muodostua myös niukkaliukoisia hydroksisulfaatteja eli emäksisiä kromisulfaatteja.

Kidevedetöntä kromisulfaattia voidaan valmistaa kromimetallin tai kromiittimalmin ja väkevän rikkihapon välisellä reaktiolla 250&nbsp;°C:n lämpötilassa. Kromiittimalmia käytettäessä tuote sisältää epäpuhtautenaan muun muassa rauta(II)sulfaattia. Yhdistettä voidaan valmistaa myös kromi(III)oksidin tai kromi(III)hydroksidin ja rikkihapon välisellä reaktiolla tai kuumentamalla kromi(III)oksidia kaliumpyrosulfaatin kanssa. Kromisulfaattia muodostuu myös suuria määriä sivutuotteena hapetettaessa orgaanisia yhdisteitä kromihapon ja rikkihapon seoksella.

## Käyttö
Kromisulfaatin tärkein käyttö on nahan parkitus. Muita käyttökohteita ovat puuvillan käsittely sekä vihreiden lasitteiden ja väriaineiden sekä muiden kromiyhdisteiden valmistus.

## Lähteet
Kaupin tähtitorni

**Kaupin tähtitorni** eli **Tampereen Ursan tähtitorni** sijaitsee Tampereen Petsamossa, Kaupin uuden vesitornin päällä. Tähtitorni on Tampereen Ursan pääpaikka. Siellä järjestetään muun muassa tähtinäytöksiä sekä kursseja.

## Lähteet

## Aiheesta muualla
Drusus Julius Caesar

**Drusus Julius Caesar** (7. lokakuuta n.14 eaa. – 14. syyskuuta 23 jaa.) oli antiikin roomalainen aristokraatti. Hänen isänsä oli Tiberius ja hänen äitinsä Vipsania Agrippina. Hän sai lisänimen "Caesar" vuonna 4 jaa. Augustuksen adoptoitua Tiberiuksen. Sitä ennen hänen nimensä oli Nero Claudius Drusus. Samoihin aikoihin Drusus meni naimisiin serkkunsa Livillan kanssa. Pari sai kolme lasta: kaksoset Germanicuksen, joka kuoli lapsena, ja Tiberius Gemelluksen sekä tyttären Julia Livian. 

Drusus oli sotilasuralla. Augustuksen kuoleman jälkeen hän onnistui kukistamaan kapinan Pannoniassa. Hänen sotaretkensä Illyriassa vuosina 17-20 toi hänelle ovation. Oxford Classical Dictionary, hakusana "Iulius *(RE 136)* Caesar (1), Drusus" Hän oli kahdesti konsulina: vuonna 15, ja 21 yhdessä Tiberiuksen kanssa. Yhdessä Germanicuksen kanssa he olivat Tiberiuksen perillisiä. He olivat hyvissä väleissä.*  Germanicus kuitenkin kuoli vuonna 19, jonka jälkeen Drusus oli selkeästi Tiberiuksen seuraaja. Vuonna 22 Drusukselle myönnettiin kansantribuunin oikeudet. Drusus oli suosittu, mutta mahdollisesti väkivaltainen luonteeltaan. 

Drusus ei tullut toimeen pretoriaanikaartin päällikkö Sejanuksen kanssa. Drusus kuitenkin kuoli vuonna 23 jättäen Tiberiuksen vaille selkeää seuraajaa. Sejanuksen kukistuttua vuonna 31 väitettiin Drusuksen vaimon Livillan olleen Sejanuksen rakastaja ja myrkyttäneen Drusuksen.   

## Lähteet
Giuseppe Dossena

**Giuseppe Dossena** (s. 2. toukokuuta 1958 Milano, Italia) on italialainen jalkapalloilija ja jalkapallovalmentaja. Pelaajaurallaan hän voitti maailmanmestaruuden MM-kisoissa 1982. Hän on toiminut muun muassa Ghanan ja Albanian maajoukkueiden valmentajana. Viimeksi hän valmensi etiopialaista Saint Georgea vuosina 2010–2012.

Dossena pelasi koko ammattilaisuransa ajan Italiassa edustaen Torinoa, Pistoiesea, Cesenaa, Bolognaa, Udinesea, Sampdoriaa ja Perugiaa. Italian A-maajoukkueessa hän pelasi 38 ottelua ja teki yhden maalin vuosina 1981–1987. Ainoissa arvokisoissaan, MM-kisoissa 1982, Dossena oli voittamassa Italialle sen kolmatta maailmanmestaruutta mutta ei päässyt pelaamaan lopputurnauksessa yhtään ottelua.

Pelaajauransa jälkeen Dossena on toiminut päävalmentajana Ghanan ja Albanian maajoukkueissa, saudiarabialaisessa Al-Ittihadissa, italialaisessa Lodigianissa sekä etiopialaisessa Saint Georgessa. Lisäksi Dossena on toiminut apuvalmentajana italialaisessa Triestinassa ja Paraguayn maajoukkueessa, jossa päävalmentajana oli tuolloin niin ikään italialainen Cesare Maldini.

## Lähteet
UK Truck Simulator

**UK Truck Simulator** on SCS Softwaren julkaisema simulaattoripeli, jossa ajetaan rekka-autolla Isossa-Britanniassa ympäri Englantia, Walesia, ja Skotlantia. 

Pelin liikenne on vasemmanpuoleinen ja ohjauspyörä on oikealla puolella. Pelin alussa rekalla pitää ajaa ison lastintarjoajayhtiön, Tradeauxin, Transinetin tai Stokesin, alaisena. Alussa yhdestä lastista saa noin 15&nbsp;% osuuden riippumatta yhtiöstä. Alaisena et voi valita itse haluamiasi lasteja, vaan yhtiö päättää lastin tiedot. Peli muistuttaa paljon German Truck Simulatoria. German Truck Simulatorin tapaan pelillä on virallinen MAN-lisenssi. Peli julkaistiin 19. helmikuuta 2010.

## Lähteet

## Aiheesta muualla
*
Ilmari Heikinheimo

**Aatto Ilmari Heikinheimo** (vuoteen 1906 **Heikel**; 8. marraskuuta 1891 Tornio – 7. maaliskuuta 1966 Helsinki) oli suomalainen kirjallisuudentutkija ja toimittaja.

Heikinheimon vanhemmat olivat ylimetsänhoitaja Johan Henrik Heikel (1843–1917) ja tämän toinen puoliso Sally Armida Thauvón. Hänen veljensä oli jääkärikenraalimajuri Aarne Heikinheimo. Ilmari Heikinheimo pääsi ylioppilaaksi 1910 ja valmistui filosofian kandidaatiksi 1914, maisteriksi 1923 ja lisensiaatiksi 1933. Hän väitteli tohtoriksi vuonna 1934 tutkielmalla, joka käsitteli K. A. Gottlundia.

Heikinheimo oli *[[Suomen Sotilas]]* -lehden päätoimittajana 1919–1922, Werner Söderström Oy:n kirjallisuusosaston virkailijana 1922–1924, Porvoon naisopiston suomen kielen ja historian opettajana 1924–1928 ja Jyväskylän opettajaseminaarin suomen kielen lehtorina 1928–1933. Yleisradiossa hän oli esitelmäpäällikkönä 1933–1934 ja ohjelmapäällikkönä 1934–1945. Tämän jälkeen Heikinheimo oli Alfred Kordelinin säätiön asiamiehenä 1946–1951, Suomen akatemian va. sihteerinä 1948 sekä Helsingin opettajakorkeakoulussa suomen kielen ja historian lehtorina vuodesta 1948 sekä vararehtorina vuodesta 1951.

## Teoksia
* *Auringossa: Nuoren väen kesäkirja*. Kirjoittaneet Valtteri Santala ja Ilmari Heikinheimo. Edistysseurojen kustannus, Helsinki 1921.
* *Piirteitä Gottlundin Otavan syntyhistoriasta*. Suomalaisen Kirjallisuuden Seura, Helsinki 1930.
* *Yötä ja aamua: Piirteitä suomalaisuuden historiasta*. Porvoo 1932.
* *[[Kaarle Aksel Gottlund]]: Elämä ja toiminta 1: Ensimmäinen työkausi*. Väitöskirja. Porvoo 1933.
* *Radio tekijänä maamme henkisessä elämässä*. Eripainos *Valvoja-Aika* n:o 3, 1942. Helsinki 1942.
* K. Merikoski: *Voimia ja vastavoimia*. Elämäkerrallisen johdannon kirjoittanut Ilmari Heikinheimo. Valistus 1953.
* *Historian opetus*. Jyväskylän kasvatusopillisen korkeakoulun opetusoppeja 3. WSOY 1955.
* *[[Suomen elämäkerrasto]]: 2584 Suomen historian merkkihenkilöä elämäkerroin ja kuvin*. Toimittanut ja kirjoittanut Ilmari Heikinheimo. WSOY 1955.
* *Auroin, miekoin, miettehin: Kansakoulun historian oppikirja*. Kirjoittaneet Lauri Santamäki ja Ilmari Heikinheimo, piirrokset Aarne Nopsanen. WSOY 1963. (5. painos 1972.)

## Suomennoksia
* Ludvig Nordström: *Päivä elämää: Hieman arkipäivän demokratiaa*. (Alkuteos *En dag av mitt liv*.) Tammi 1943. 
* Åse Gruda Skard: *Lapsia arkielämässä*. (Alkuteos *Barn i vardagslivet*.) Ruotsinkielisestä painoksesta suomentaneet Toini ja Ilmari Heikinheimo. Tammi 1945. (2. painos 1951.)

## Lähteet

## Aiheesta muualla
* Ilmari Heikinheimo : Eräs merkillinen kartta ja sen vaiheita, Suomen Kuvalehti, 14.07.1934, nro 29, s. 8, Kansalliskirjaston digitaaliset aineistot
Tarkoitettu

**Tarkoitettu** on nuorille aikuisille suunnattu Ally Condien romaani vuodelta 2010. *Tarkoitettu* on myös trilogian ensimmäinen osa.

## Juoni

*Tarkoitettu* sijoittuu tulevaisuuden maailmaan, uuteen uljaaseen Yhteiskuntaan. Päähenkilö on 17-vuotias Cassia-tyttö. Maailma, jossa hän elää, on täydellisen säännelty ja elämä ennalta suunniteltu. Kaikki pukeutuvat samalla tavalla ja syövät samaa ruokaa, jonka Yhteiskunta lähettää heille valmiina. Kansalaiset tekevät mitä käsketään ja menevät minne määrätään. Jopa vapaa-aika on tarkasti ohjattua. Lisäksi heillä on aina mukanaan kolme pilleriä, vihreä, punainen ja sininen. Pillerit pitävät huolta siitä, etteivät kansalaiset esimerkiksi toimi yhteiskuntaa vastaan.

Kun Cassia täyttää 17, hänelle esitellään hänen tuleva kumppaninsa. Parit ovat yleensä toisilleen ennalta tuntemattomia, Yhteiskunnan valitsemia optimaalisesti yhteen sopivia henkilöitä. Cassialle valittu kumppani on kuitenkin yllättäen hänen paras ystävänsä Xander. Mutta kun Cassia myöhemmin tutkii tarkemmin Xanderin tietoja saamaltaan levykkeeltä, ruudulle ilmestyvät toisen pojan kasvot. Poika on Ky, ”poikkeava”, yksilö joka saa elää Yhteiskunnassa, mutta ei koskaan mennä naimisiin tai saada lapsia. Kyn kasvot nähtyään Cassian mieli täyttyy kysymyksillä ja entisen mallikansalaisen sokea usko Yhteiskuntaan alkaa murtua.

## Lähteet
Ally Condie

**Allyson ”Ally” Braithwaite Condie** on yhdysvaltalainen kirjailija. Hänen tunnetuin teoksensa on vuonna 2010 (suomeksi 2011) ilmestynyt *[[Tarkoitettu]]*, joka aloittaa samannimisen trilogian.

## Tuotanto
*Tarkoitettu* () on nuorille aikuisille suunnattu romaani, joka ilmestyi Yhdysvalloissa 30. marraskuuta 2010. Suomeksi se ilmestyi Tammen kustantamana seuraavana vuonna. Teos oli New York Timesin bestseller. Trilogian seuraava osa *Rajalla* (*Crossed*) ilmestyi Yhdysvalloissa 1. marraskuuta 2011 ja Suomessa 31. toukokuuta 2012. Viimeinen osa, *Perillä* (*Reached*) ilmestyi marraskuussa 2012. Kirjasarjan käännösoikeudet on myyty yli 30 maahan.

## Yksityiselämä
Condie on entinen lukion äidinkielenopettaja, joka asuu Salt Lake Cityssä, Utahissa, miehensä ja neljän lapsensa kanssa. Condiella on kolme poikaa, ja yksi tytär. Condie rakastaa lukemista, juoksemista, syömistä ja miehensä kitaransoiton kuuntelemista.

## Suomennetut teokset
* 
* 
* 

## Lähteet
* http://www.kirjaseuranta.fi/Ally_Condie/Tarkoitettu/ 
* http://www.goodreads.com/author/show/1304470.Ally_Condie
* http://www.bookplus.fi/kirjat/condie,_ally/rajalla-17079830

### Viitteet

## Aiheesta muualla
*Condie Penguin Random House -kustantamon sivuilla
Katja Leppäkoski

**Katja Leppäkoski** (s. 24. huhtikuuta 1971 Rauma) on suomalainen kulttuurijohtaja. Elokuussa 2025 hänet nimitettiin Live Nation Finlandin tapahtumapaikoista vastaavaksi toimitusjohtajaksi. Aiemmin hän työskenteli Logomon toimitusjohtajana maaliskuusta 2023 lähtien. Hän on toiminut myös Kulttuuritehdas Korjaamon toimitusjohtajana 2021–2023, Pori Jazzin toimitusjohtajana 2004–2012 ja Helsingin Musiikkitalon johtajana 2012–2016.

Leppäkoski on filosofian maisteri Jyväskylän yliopistosta, jossa hän on opiskellut musiikkitiedettä, cultural managementia ja journalistiikkaa. Lisäksi hänellä on MBA-tutkinto Porin yliopistokeskuksesta. Pori Jazzin palvelukseen Leppäkoski tuli vuonna 1996. Seuraavana vuonna hänet nimitettiin tuotantopäälliköksi, ja vuonna 2004 Leppäkoskesta tuli Pori Jazzin toimitusjohtaja. Leppäkoski siirtyi Helsingin Musiikkitalon toimitusjohtajaksi osapäiväisesti huhtikuussa 2012 ja kokopäivätoimisesti elokuussa samana vuonna. Hän joutui eroamaan Musiikkitalon johtajan työstä 2016 ja alkoi toimia muun muassa konsulttina, kunnes aloitti Kulttuuritehdas Korjaamon johdossa 2021.

Leppäkosken aviopuoliso on saksofonisti Jukka Perko.

## Lähteet
Livilla

**Livilla** eli **Claudia Livia Julia** (n.13 eaa. - 31) oli antiikin roomalainen nainen. Hänen isänsä oli Nero Claudius Drusus ja hänen äitinsä Antonia Minor. Hänen veljiään olivat Germanicus ja Claudius. Hän oli naimisissa kahdesti, ensin Gaius Caesarin kanssa, joka oli Augustuksen lapsenlapsi. He menivät naimisiin 1 eaa. Gaius kuitenkin kuoli 4 jaa. ja pian sen jälkeen Livilla meni naimisiin Drusus Julius Caesarin, Tiberiuksen pojan kanssa. He saivat tyttären Julian ja kaksoset Germanicuksen ja Tiberius Gemelluksen.  

Germanicuksen kuoleman jälkeen Drusus oli Tiberiuksen todennäköisin perillinen, mutta hän kuoli 23. Tiberiuksen ollessa vailla selvää perijää, Livilla ja Agrippina kilpailivat saadakseen oman poikansa seuraavaksi keisariksi. Mahdollisesti tällöin Livilla aloitti suhteensa Sejanuksen kanssa. Vuonna 25 Sejanus pyysi Tiberiukselta lupaa avioitua Livillan kanssa, mutta Tiberius torjui ehdotuksen. Tiberiuksen vetäydyttyä Caprille Sejanus oli käytännössä Rooman vaikutusvaltaisin mies. Sejanuksen avulla Livilla hankkiutui eroon tyttärensä miehestä Nero Julius Caesarista, Agrippinan vanhimmasta pojasta. Vuonna 30 Sejanus sai mahdollisesti luvan mennä naimisiin Livillan kanssa ja erosi vaimostaan. 

Sejanus kukistui vuonna 31, kun Antonia Minor kertoi Tiberiukselle Sejanuksen juonitteluista. Sejanus teloitettiin ja Roomassa aloitettiin puhdistukset. Ennen itsemurhaansa Sejanuksen entinen vaimo Apicata lähetti Tiberiukselle kirjeen, jossa syytti Livillan myrkyttäneen Drusuksen. Kirje saattoi olla kosto Livillan ja Sejanuksen suhteesta, mutta Tiberius otti syytöksen vakavasti. Kidutuksen avulla tunnustus saatiin Livillan lääkäriltä ja orjalta. Tunnustusten avulla Livilla tuomittiin ja annettiin äitinsä huostaan. Livilla joko näännytettiin nälkään tai hän itse näännytti itsensä. Livillan muisto kirottiin (damnatio memoriae). 

## Lähteet
* 
* 
### Viitteet
Robert Pearce

**Robert Edward Pearce** (29. helmikuuta 1908 Wyaconda &ndash; 15. maaliskuuta 1996) oli yhdysvaltalainen vapaapainija ja olympiavoittaja.

Pearce voitti NCAA:n mestaruuden vuonna 1931 ja oli loppukilpailussa myös 1932. Hän voitti vuonna 1932 Los Angelesin olympialaisissa kultaa alle 56-kiloisten sarjasta. Pearce opiskeli Oklahoman osavaltionyliopistossa, jonka opiskelijana hän voitti kaksi AAU:n mestaruutta.

## Lähteet
Jure Šinkovec

**Jure Šinkovec** (s. 3. heinäkuuta 1985) on slovenialainen mäkihyppääjä, joka kilpaili kansainvälisellä tasolla vuosina 2004–2016. Hän edusti SSK SAM Ihan -seuraa.

Šinkovec kuului Slovenian joukkueeseen, joka sai pronssia Vikersundin lentomäen MM-kilpailuissa 2012. Henkilökohtaisessa kilpailussa hän oli 26:s. Nämä olivat hänen ainoat arvokilpailunsa. Maailmancupissa hän kilpaili ensimmäisen kerran Kuusamossa marraskuussa 2005. Ensimmäisen pistesijansa hän saavutti oltuaan 21:s Sapporossa tammikuussa 2006. Parhaimmillaan hän sijoittui 11:nneksi niin ikään Sapporossa tammikuussa 2012. Hän kuului maailmancupin joukkuemäen voittaneeseen Slovenian joukkueeseen Oberstdorfin lentomäessä helmikuussa 2012. Continental cupissa hän voitti kolme osakilpailua. Kesä-GP-kilpailussa hän sijoittui parhaimmillaan toiseksi.

## Lähteet

## Aiheesta muualla
Emilio Merchán

**Emilio Merchán Alonso** (s. 29. helmikuuta 1976 Zamora) on espanjalainen meloja. Hänen seuransa on Caja Duero-Iberdrola-Amigos del Remo.

Merchán osallistui olympialaisiin ensimmäistä kertaa Atlantassa 1996. Hän oli tuolloin mukana maansa viidenneksi sijoittuneessa tuhannen metrin kajakkinelikkojoukkueessa. Merchán meloi myös Espanjan kajakkinelikossa 200 metrin matkalla seuraavan vuoden MM-kisoissa, joissa joukkue oli kuudes. Hän sijoittui 1&nbsp;000 metrin kajakkiyksiköissä yhdeksänneksi Sydneyn olympialaisissa 2000.

Merchán voitti EM-kisoissa 2001 pronssia 500 metrin kajakkiyksikössä ja kilpaili myös saman matkan kajakkikaksikoissa, joissa Merchán ja Carlos Perez Rial olivat neljänsiä sekä 200 metrin kajakkikaksikoissa, joissa Espanjan joukkue oli viides. Merchán alkoi myöhemmin kilpailla maraton-MM-kisoissa, joissa hän sai kajakkiyksiköistä hopeaa vuonna 2005, pronssia 2006 ja kultaa vuosina 2007 ja 2008. 

Samalla kun Merchán kisasi maratonmatkoilla, hän oli mukana myös ratamelonnan arvokisoissa; hän sijoittui 1&nbsp;000 metrin kajakkiyksiköissä yhdeksänneksi vuoden 2007 MM-kilpailuissa ja sai kultaa saman matkan kajakkikaksikoista vuonna 2009. Hän oli vuoden 2009 maratonmatkojen MM-kisoissa viides ja päätyi seuraavan kauden ratakisoissa B-finaaliin kilometrin matkalla kajakkikaksikossa.

## Lähteet
Hendrik Großöhmichen

**Hendrik Großöhmichen** (s. 6. kesäkuuta 1985 Hannover, Saksa) on saksalainen jalkapalloilija. Hän on pelipaikaltaan keskuspuolustaja tai puolustava keskikenttäpelaaja.

Großöhmichen allekirjoitti tammikuussa 2012 vuoden mittaisen sopimuksen FC Lahden kanssa, ja siirtyi samalla ensimmäistä kertaa kotimaansa ulkopuolelle. Aikaisemmin hän on edustanut myös Hannoverin kakkosjoukkuetta, Osnabrückiä, Holstein Kieliä, Magdeburgia ja Hansa Rostockia.

## Lähteet
Aníbal Fernandes

**Aníbal Ferreira Fernandes** (s. 29. helmikuuta 1968) on portugalilainen entinen koskimeloja. Hän osallistui Atlantan olympialaisissa 1996 kajakkiyksikköjen kilpailuun, jossa hän oli kolmaskymmenes.

## Lähteet

* Fernandesin profiili sports-reference.com -sivustolla
Koston yö

**Koston yö** (*The Last Hour *tai* Concrete Hour*) on vuonna 1991 ensi-iltansa saanut yhdysvaltalainen toimintaelokuva, jonka on ohjannut William Sachs ja käsikirjoittanut Jim Byrnes. Pääosassa esiintyvät Michael Paré ja Shannon Tweed.

## Juoni
Eric on pörssimeklari, joka on naimisissa mafiaan kuuluvan naisen kanssa. Hän on huijannut suuren rahamäärän ja yrittää paeta tilannetta muuttamalla nimensä ja kasvonsa. Eräänä iltana Lombardin mafia sieppaa hänen vaimonsa ja vaatii rahojaan takaisin. Ericin lisäksi Susanin entinen aviomies ja poliisi Jeff ilmaantuu paikalle, mutta hän saa myös huomata entisen vaimonsa kadonneen. He lähtevät yhdessä pelastamaan Susanin.

## Näyttelijät

## Vastaanotto
*[[Video-opas|Video-oppaassa]]* vuodelta 1994 Harri Närhi moittii elokuvaa tympeäksi, näyttelijöitä puiseviksi ja käsikirjoitusta *[[Die Hard – vain kuolleen ruumiini yli|Die Hardia]]* kopioivaksi. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet
Jenny Castro

**Jenny Castro Bravo** (s. 29. helmikuuta 1976) on venezuelalainen taitouimari. Hän osallistui Virginia Ruízin kanssa vuoden 2000 olympialaisten parikilpailuun, jossa pari oli karsinnan 21. paras jääden pois finaalista. Castron ja Ruízin taakse jäi karsinnassa vain kolme joukkuetta.

## Lähteet
Tampereen musiikkijuhlat

**Tampereen Musiikkijuhlat** järjestää kolmea musiikkifestivaalia Tampereella. Tampereen Musiikkijuhlat on osa Tampereen kaupungin Kaupunkikulttuuriyksikköä.

## Tampere Jazz Happening
Tampere Jazz Happening järjestetään vuosittain loka-marraskuun vaihteessa. Vuonna 1982 alkunsa saaneen festivaalin ohjelma koostuu monimuotoisesta, modernista jazzista. Tapahtumapaikkoina toimivat Tullikamari ja Telakka.

## Tampereen sävel
Tampereen Sävel järjestetään parittomien vuosien kesäkuussa. Ensimmäisen kerran vuonna 1975 järjestetyn festivaalin ohjelma koostuu kuorokatselmuksesta, yhtyelaulukilpailusta, konserteista ja kursseista. Päätapahtumapaikkana toimii Tampere-talo.

## Tampere Biennale
Tampere Biennale esittelee suomalaisten säveltäjien nykyaikaista klassista musiikkia. Tapahtuma on järjestetty vuodesta 1986 alkaen parillisten vuosien huhtikuussa.
Vhäldemar

**Vhäldemar** on espanjalainen heavy/power metalli -yhtye. Se perustettiin Baracaldosa vuonna 1999/2000.

## Julkaisut
* Vhäldemar (maqueta) (2001)
* Fight to the End (2002)
* I Made my Own Hell (2003)
* Metal of the World (2010)
* Shadows of Combat (2013)
* Old King's Visions (EP) (2017)
* Against all Kings (2017)
* Straight To Hell (2020)

## Aiheesta muualla
Myspace
American McGee’s Alice

**American McGee's Alice** on Rogue Entertainmentin kehittämä toimintaseikkailupeli. Peli on julkaistu vuonna 2000 Windowsille. Pelin päähenkilö Alice on suljettu mielisairaalaan toistuvien itsemurhayritysten jälkeen. Pelille on julkaistu vuonna 2011 jatko-osa **, jonka yhteydessä peli on julkaistu myös konsoleille.

## Aiheesta muualla
*
*
Malawin vaakuna

**Malawin vaakuna** on Malawin tunnus lipun, kansallislaulun ja moton ohella. Se on otettu käyttöön vuonna 1964.

Vaakunan kilvessä on aaltokoroa kuvaamassa Njassajärveä. Keskellä kilpeä on leijona, joka kertoo maan kuulumisesta Kansainyhteisöön. Alhaalla on nouseva Aurinko, joka on peräisin siirtomaa-aikaisesta Njassamaan vaakunasta. Kilvenkannattajina on leijona ja leopardi ja kypäränkoristeena kotka, jotka ovat alueelle tyypillisiä eläimiä. Vaakunan jalusta esittää Mlanje-vuorta.

Vaakunassa on valtion motto *Unity and Freedom*, suomeksi *Yhtenäisyys ja vapaus*.

## Lähteet
Luhtasara

**Luhtasara** (*Carex vesicaria*) on monivuotinen kasvilaji sarojen suvussa.

## Ulkonäkö
Luhtasara kuuluu erilaistähkäisten kolmiluottisten sarojen ryhmään. Se kasvaa löyhästi mätästävänä 30–70 senttimetriä korkeaksi. Lehdet ovat lähes varren pituisia, 4–8 mm leveitä. Emikukan esilehti eli pullakko on munanmuotoinen, 5–8 mm pitkä. Ulkonäöltään luhtasara muistuttaa Suomessa erittäin yleisenä kasvavaa pullosaraa (*Carex rostrata*) sekä myös kaislasaraa (*Carex rhynchophysa*). Luhtasara risteytyy kaislasaran, pullosaran, jouhisaran ja kiiltosaran kanssa.

Luhtasaralla voi esiintyä luhtasarannoki (*Anthracoidea subinclusa*) -nokisientä.

## Luhtasara Suomessa
Suomessa luhtasara on yleinen koko maassa paitsi aivan Pohjois-Lapissa. Se kasvaa järvien ja jokien rannoilla, ojissa, allikoissa ja tulvaniityillä.

## Lähteet
* 

### Viitteet

## Aiheesta muualla
* Kasviatlas: Luhtasaran levinneisyys Suomessa.
* Pinkka – Lajintuntemuksen oppimisympäristö: Luhtasara (''Carex vesicaria'')
* ITIS: ''Carex vesicaria'' 
* United States Department of Agriculture (USDA): ''Carex vesicaria'' 
* Flora of China: ''Carex vesicaria''